
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 117 


7 Μαρτίου 1995 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτου στην Καλαμάτα 

για αρχαιολογικούς σκοπούς. 1 

Επίσπευση από το Δημόσιο της διάνοιξης του τμήματος 
Κ4-Κ5 της οδού «Ευρεία Παράκαμψη Πατρών 
(Γλαύκου - Πατρών στην περιοχή Περίβολο του Δή¬ 
μου Πατρών - Ο.Τ. Γ.2793, Γ.2795α' Γ.2795 Β και 
Γ. 2794). 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών και χορήγησης οικο¬ 
δομικών αδειών στην εκτός σχεδίου περιοχή Πανα- 
γίτσα Βερβερόντα Δήμου Κρανιδίου (Ν. Αργολί¬ 
δας). 3 

Έγκριση Σχεδίου Ανάπτυξης Περιοχών δεύτερης κα¬ 
τοικίας (ΣΧΑΠ) μέσα σε εγκεκριμένη Ζώνη Οικιστι¬ 
κού Ελέγχου (ΖΟΕ) των Κοινοτήτων Αγίου Παύλου, 
Νέας Καλλικράτειας Νέων Σιλλάτων (Ν. Χαλκιδι¬ 
κής). 4 

Χαρακτηρισμός ως διατηρητέων δύο (2) κτιρίων που 
βρίσκονται εντός του ρυμοτομικού σχεδίου Πειραιά, 

(Ν. Αττικής) στις οδούς: α) Αϊδινίου αρ. 33 και β) Αϊ- 
δινίου αρ. 35 και καθορισμός ειδικών όρων και πε¬ 
ριορισμών δόμησης αυτών. 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1002870/288/0010 (1) 

Αναγκαστική απαλλοτρίωση ακινήτου στην Καλαμάτα για 
αρχαιολογικούς σκοπούς. 

Οί ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. Δ/τος 797/1971 «Περί αναγκα¬ 
στικών απαλλοτριώσεων» σε συνδυασμό με τις διατάξεις 
του Β. Δ/τος 139/1971 «περί της αρμοδιότητος των Νο¬ 
μαρχών προς κήρυξιν αναγκαστικών τινών απαλλοτριώ¬ 
σεων». 


2. Τις διατάξεις του άρθρου 1 του Νόμου ΒΡΞΖ/1893 
«περί αναγκαστικής απαλλοτριώσεως ακινήτων προς συ- 
ντήρησιν ή ανεύρεσιν αρχαιοτήτων». 

3. Το από 14.1.91 απόστημα πρακτικού από τη συνε¬ 
δρίαση του Κεντρικού Αρχαιολογικού Συμβουλίου με αριθ. 
39/1.12.90. 

4. Την 1026431 /268/0006Α72.3.94 (ΦΕΚ 154/Β/ 
7.3.94) κοινή απόφαση του Πρωθυπουργού και του 
Υπουργού Οικονομικών, σχετικά με ανάθεση αρμοδιοτή¬ 
των στους Υφυπουργούς Οικονομικών, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την ανάδειξη 
και προβολή του Αρχαιολογικού Μουσείου Καλαμάτας, 
έκτασης εμβαδού 285,55 μ2 η οποία εικονίζεται με τα 
στοιχεία Α-Β-Γ-Δ-Ε-Ζ-Η-Α και με κλίμακα 1:100 στο από 
25.5.1991 και με Α/Α 2450 κτηματολογικό διάγραμμα, πί¬ 
νακα του ΤΑΠΑ, το οποίο συνέταξε ο θ. Καλαμπάκος και 
θεώρησε ο Προϊστάμενος της Δ/νσης Αποτυπώσεων και 
Συντηρήσεως Κτιρίων του ΤΑΠΑ Μ. Μαυραΐδης στις 
23.5.1991. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: Παναγιώτης - Νικόλαος και Γεώργιος 
Ρετζέπης κλπ. 

Η απαλλοτρίωση κυρύσσεται υπέρ και με δαπάνη του 
Ταμείου Αρχαιολογικών Πάρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1995 

01 ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΔΗΜ. ΓΈΩΡΓΑΚΟΠΟΥΛΟΣ θ. ΜΙΚΡΟΥΤΣΙΚΟΣ 

- 4 - 

Αριβ. Δ12/30621 (2) 

Επίσπευση από το Δημόσιο της διάνοιξης του τμήματος 

Κ4-Κ5 της οδού «Ευρεία Παράκαμψη Πατρών (Γλαύ¬ 
κου - Πατρών στην περιοχή Περίβολο του Δήμου Πα¬ 
τρών - Ο.Τ. Γ.2793, Γ.2795α’ Γ. 2795 Β και Γ. 2794). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ. ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

α) Το από 25.4.1989 Π.Δ. (ΦΕΚ 263 Δ79.5.89, β) απόπ 
φάση 525/21.10.1990 (ΦΕΚ 67 Δ714.2.1991) του Νο- 

μάρχη Αχαιός περί τροποποίησης της Πολεοδομικής με¬ 
λέτης του Δήμου Πατρέων. 

2) Τις διατάξεις του ν.δ/τος 17.7.1923 «περί σχεδίων 
των πόλεων, κωμών και συνοικισμών του Κράτους και οι¬ 
κοδομής αυτών» (ΦΕΚ 228/16.8.1923 τ. Α'). 

3) Τις διατάξεις του ν. 653/1977 «περί υποχρεώσεων 
των παροδίων ιδιοκτητών κλπ. (ΦΕΚ 214/5.8.1977 τ. Α’) 
όπως τροποποιήθηκαν και ισχύουν σήμερα, με τους ν. 
Θ47/1979 ΦΕΚ 169/26,7.1979 τ. Α' και 960/1970 ΦΕΚ 
194/25.8.79 τ. Α ). 

4) Τ ις διατάξεις τουάρθρου25παρ.4τουν.1418/1984 
«για τα δημόσια έργα και ρυθμίσεις συναφών θεμάτων». 

5) Τις διατάξεις του π.δ/τος 69/8.2.88 ΦΕΚ 28/ 
16.2.1988 για τον οργανισμό της Γενικής Γραμματείας 
Δημοσίων Έργων. 

6) Τις διατάξεις του Ν.Δ. 632/70 όπως αντικαταστά- 
θηκε με τις διατάξεις του Ν.Δ. 1143/72 (ΦΕΚ 64Α/72). 

7) Την κοινή απόφαση Δ16α/04/29.11.90 (ΦΕΚ 746/ 
Β/30.11.90), των Υπουργών Προεδρίας και Αναπλ. ΠΕ- 
ΧΩΔΕ «Περί εξαιρέσεως Διοικητικών πράξεων και εγγρά¬ 
φων από τον κανόνα των τριών υπογραφών» που κοινοποι¬ 
ήθηκε με την εγκύκλιο 2. 

8) Την απόφαση Υ.Π. 123/15.7.94 του Πρωθυπουργού 
περί καθορισμού αρμοδιοτήτων του Αναπλ. Υπουργού 
ΠΕΧΩΔΕ, Κώστα Γείτονα (ΦΕΚ. 550 Β ). 

9) Την με αριθμό 14/94 πράξη προσκυρώσεως και ανα¬ 
λογισμού αποζημίωσης του Πολεοδομικού Γραφείου Πα- 
τρών (που αφορά το πυκνοδομημένο Τμήμα), αποφασί¬ 
ζουμε: 

α) Την επίσπευση από το Δημόσιο της διάνοιξης του 
Τμήματος Κ4-Κ5 της ευρείας Παράκαμψης Πατρών (Πα- 
τρών - Γλαύκου) στην Περιβόλα Πατρών ΑχαΤας Ο.Τ. 
Γ.2793, Γ.2795α\ Γ.27Θ5Β - και Γ.2794. 

6) Τον χαρακτηρισμό της προκείμενης πολεοδομικής 
εφαρμογής κατεπείγουσας ανάγκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φρβρουαρίου 1995 

Ο ΑΝΑΠΛ. ΥΠΟΥΡΓΟΣ 

Κ. ΓΕΙΤΟΝΑΣ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 7413/1337 (3) 

Αναστολή οικοδομικών εργασιών και χορήγησης οικοδομι¬ 
κών αδειών στην εκτός σχεδίου περιοχή Παναγίτσα 

Βερβε ράντα Δήμου Κρανιδίου (Ν. Αργολίδας). 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 8 παρ. 3 του ν. 2242/1994 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου κ.λπ.» (Α 162). 

2. Τις διατάξεις του άρθρου 29Α του ν. 1558/1985, 
«Κυβέρνηση και Κυβερνητικά Όργανα» (Α’ 137), όπως 
αυτό προστέθηκε με το άρθρο 27 του ν. 2081/1992 (Α' 
154). 

3. Την 24/1994 γνωμοδότηση δημοτικού συμβουλίου 
Δημοτικού Κρανιδίου. 

4. Το 21/1995 υπηρεσιακό σημείωμα της Διεύθυνσης 
Πολεοδομικού Σχεδιασμού. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Αναστέλλονται για έξι (8) μήνες οι οικοδομικές εργα¬ 
σίες και η χορήγηση οικοδομικών αδειών στην εκτός σχε¬ 
δίου περιοχή Παναγίτσα Βερβερόντα του Δήμου Κρανι- 
δίου (Ν. Αργολίδας) στην οποία έχει επιβληθεί αναστολή 
με την 68893/4202/5.6.1994 απόφαση Υπουργού Περι¬ 
βάλλοντος Χωροταξίας και Δημοσίων Έργων (Δ' 696), 
όπως η παραπάνω περιοχή φαίνεται στο σχετικό πρωτό¬ 
τυπο διάγραμμα σε κλίμακα 1:5.000, που συνοδεύει την 
παραπάνω απόφαση. 

2. Από την παραπάνω αναστολή εξαιρούνται οι οικοδο¬ 
μικές εργασίες και η χορήγηση οικοδομικών αδειών μόνον 
ως προς χρήση κατοικίας. 

3. Η ισχύς της παρούσας απόφασης αρχίζει από τη δη- 
μοδίευσή της στην Εφημερίδα της Κυνερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουαρίου 1995 

ο ΥΠΟΥΡΓΟΣ 

ΚΟΣΤΑΣ ΛΑΛΙΩΤΗΓ 

Αρίθ. 4427/920 (4) 

Εγκριση Σχεδίου Ανάπτυξης Περιοχών δεύτερης κατοι¬ 
κίας (ΣΧΑΠ) μέσα σε εγκεκριμένη Ζώνη Οικιστικού 
Ελέγχου (ΖΟΕ) των Κοινοτήτων Αγίου Παύλου, Νέας 
Καλλικράτειας Νέων Σιλλάτων (Ν. Χαλκιδικής). 


Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡΟΤΑΞΙΑΣ ΐίΑΙ ΔΗΜΟΣΙΩΝ ΕΡΓΩΝ 


Έχοντας υπόψη: 

1) Τις διατάξεις των παρ. 1,2, 3α, 4 και 6 του άρθρου 1 
του ν. 2242/1994 «Πολεοδόμηση περιοχών δεύτερης κα¬ 
τοικίας σε Ζώνες Οικιστικού Ελέγχου, προστασία φυσικού 
και δομημένου περιβάλλοντος και άλλες διατάξεις» (Α’ 


2) Τις διατάξεις της παρ. 1, εδ. ιδ του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 
137), 

3) Την 91103/6776/3.11.1994 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Καθορισμός προδιαγραφών εκπόνησης Σχεδίου Ανάπτυ¬ 
ξης Περιοχών δεύτερης κατοικίας (ΣΧΑΠ) μέσα σε εγκε¬ 
κριμένες Ζώνες Οικιστικού Ελέγχου (Ζ.Ο.Ε.)» (Β 851). 

4) Το 87466/4216/18.10.1994 έγγραφο της Δ/νοης 
Χωροταξίας προς τις Κοινότητες Αγίου Παύλου, Νέας 
Καλλικράτειας, Νέων Σιλλάτων Νομού Χαλκιδικής. 

5) Τη «Μελέτη Σχεδίου Ανάπτυξης Περιοχών δεύτερης 
κατοικίας (ΣΧΑΠ) Νομού Χαλκιδικής - ΖΟΕ Αγ. Παύλου Ν. 
Καλλικράτειας Ν. Σιλλάτων», η οποία εκπονήθηκε, το Δε¬ 
κέμβριο 1994 από τη Δ/νση Χωτοταξίας του ΥΠΕ- 
ΧΩΔΕ. 


6) Την 425/συν. 55/7.12.1994 γνωμοδότηση του Κε¬ 
ντρικού Συμβουλίου Χωροταξίας Οικισμού και Περιβάλλο¬ 
ντος, αποφασίζουμε: 

Εγκρίνεται Σχέδιο Ανάπτυξης Περιοχών δεύτερης κα¬ 
τοικίας ΣΧΑΠ μέσα οτην εγκεκριμένη Ζώνη Οικιστικού 


Ελέγχου (ΖΟΕ) των κοινοτήτων Αγ. Παύλου, Νέας Καλλι- 
κράτειας, Νέων Σιλλάτων (Ν. Χαλκιδικής) όπως η περιοχή 
φαίνεται περικλειόμενη με μαύρη διακεκομμένη γραμμή 
στον σχετικό πρωτότυπο χάρτη σε κλίμακα 1:25.000 που 
συνοδεύει την παρούσα απόφαση με τους εξής όρους και 
κατευθύνσεις: 

Την διατήρηση, προστασία και αναβάθμιση του φυσικού 
περιβάλλοντος. 

Την προστασία περιοχών με ίδιο νομικό καθεστώς. 

Την οργάνωση της οικιστικής περιοχής ώστε να εξα¬ 
σφαλιστούν οι απαραίτητες εξυπηρετήσεις και οι κοινό¬ 
χρηστοι και κοινωφελείς χώροι. Ανάλογη πρόβλεψη πρέ¬ 
πει να γίνει για την εξυπηρέτηση των αναγκών του μονίμου 
πληθυσμού της περιοχής ο οποίος παρουσιάζει τάσεις αύ¬ 
ξησης. 

Την δημιουργία δικτύων ύδρευσης, αποχέτευσης και 
βιολογικού καθαρισμού. 

Την εξασφάλιση μέγιστης πυκνότητας 125 κατ./Ηα 
(πθ«ο) σύμφωνα με τις παραδοχές της μελέτης (μέσος συ¬ 
ντελεστής δόμησης: 0,25 ποσοστό κοινωφελών - κοινο¬ 
χρήστων 40%, δομήσιμη επιφάνεια 20 τ.μ. ανά άτομο). 

Την ανάπτυξη της περιοχής με κανονιστικούς όρους δό¬ 
μησης, όπως τα ανωτέρω αναλυτικά αναφέρονται στη με¬ 
λέτη Σχεδίου Ανάπτυξης Περιοχών δεύτερης κατοικίας 
(ΣΧΑΠ) Νομού Χαλκιδικής - ΖΟΕ Αγ. Παύλου - Ν. Καλλι- 
κράτειας - Ν. Σιλλάτων» της Δ/νσης Χωροταξίας, η οποία 
αποτελεί αναπόσπαστο στοιχείο της παρούσας απόφα¬ 
σης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 1995 

Ο ΥΠΟΥΡΓΟΓ 

ΚΩΣΤΑΣ ΛΑΛ1ΩΤΗΣ 

Αριθ. 379 (5) 

Χαρακτηρισμός ως διατηρητέων δύο {2} κτιρίων που βρί¬ 
σκονται εντός του ρυμοτομικού σχεδίου Πειραιά, (Ν. 

Αττικής) οτις οδούς: α) Αϊδινίου αρ, 33 και β) Αϊδινίου 

αρ. 35 και καθορισμός ειδικών όρων και περιορισμών 

δόμησης αυτών. 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 
1577/85 «Γενικός Οικοδομικός Κανονισμός» {Α' 210), 
όπως τροποποιήθηκαν με το άρθρο 1 (παρ. 1 και 2) του ν. 
1772/1988 «Τροποποίηση διατάξεων του ν. 1577/85 
«ΓΟΚ» και άλλες διατάξεις» (Α' 91). 

2. Τις διατάξεις του άρθρου 29Α του ν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως αυτό 
προστέθηκε με το άρθρο 27 του ν. 2081/1992 (Α’ 154). 

3. Την 67598/758/16.6.1992 απόφαση του Υφυπουρ¬ 
γού, Περιβάλλοντος Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στο Γενικό Γραμ¬ 
ματέα, στους Γενικούς Διευθυντές και στους Προϊσταμέ¬ 
νους Δ/νσεων και Τμημάτων τουΥπουργείου Περιβάλλο¬ 
ντος, Χωροταξίας και Δημοσίων Έργων» (Β' 435). 

4. Τις διατάξεις της παρ. Β του άρθρου 1 του π.δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 18.5.1994 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το 38062/1794/29.9.1994 έγγραφο του Δήμου Πει¬ 
ραιά. 

7. Τις από 14.7.94 αντιρρήσεις της κας Ειρήνης Επιτρο- 
ποϋλου. 

8. Τις από 7.11.94 παρατηρήσεις επί των αντιρρήσεων 
της κας Ειρήνης Επιτροπούλου, της Διεύθυνσης Πολεο- 
δομικού Σχεδιασμού - Τμήμα Παραδοσιακών Οικισμών. 

10. Το γεγονός ότι παρήλθε άπρακτη η προθεσμία που 
προβλέπεται από τις διατάξεις της παρ. 2 του άρθρου 4 
του ν. 1577/1985 (Α' 210), όπως τροποποιήθηκε με την 
παρ. 2 του άρθρου 1 του Ν. 1772/1989, χωρίς να περιέλ¬ 
θουν στη Διεύθυνση Πολεοδομικού Σχεδιασμού - Τμήμα 
Παραδοσιακών Οικισμών, τυχόν αντιρρήσεις άλλων ενδια¬ 
φερομένων. 

11. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζονται ως διατηρητέα δύο (2) κτίρια που 


βρίσκονται εντός του ρυμοτομικού σχεδίου Πειραιά (Ν. 
Αττικής) στις οδούς α) Αϊδινίου αρ. 33 και β) Αϊδινίου αρ. 
35 φεράμενα ως ιδιοκτησία Ειρήνης Επιτροπούλου το 
πρώτο και αγνώστου ιδιοκτήτη το δεύτερο, όπως φαίνο¬ 
νται με μαύρη διαγράμμιση στο σχετικό πρωτότυπο διά¬ 
γραμμα σε κλίμακα 1:2.500 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 379/1995 πράξη του και που αντίτυπό του σε φωτο- 
σμίκρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο και οι 
εναρμονιζόμενες σ, αυτό μεταγενέστερες προσθήκες όχι 
όμως και τα πάσης φύσεως προσκτίσματα που αλλοιώ¬ 
νουν το κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων 
τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων η στατική ενίσχυση και η εσωτερική διαρρύθ¬ 
μιση των κτιρίων που χαρακτηρίζονται ως διατηρητέα εφό¬ 
σον δεν αλλοιώνεται ο γενικός αρχιτεκτονικός χαρακτή¬ 
ρας τους και δεν θίγονται τα διατηρητέα στοιχεία τους. 

5. Αίτηση για προσθήκη στα διατηρητέα κτίρια αποστέλ- 
λεται από την Πολεοδομική Υπηρεσία στην αρμόδια Υπη¬ 
ρεσία του Υπουργείου Περιβάλλοντος Χωροταξίας και Δη¬ 
μοσίων Έργων (ΥΠΕΧΩΔΕ) με γνώμη της Επιτροπής Πο¬ 
λεοδομ ικού και Αρχιτεκτονικού Ελέγχου (ΕΠΑΕ) για ειδική 
ρύθμιοη σύμφωνα με τις διατάξεις της παρ. 2 του άρθρου 
4 του Ν. 1577/85 «Περί ΓΟΚ» εφόσον δεν παραβλάπτο¬ 
νται τα διατηρητέα κτίρια. 

6. Δεν επιτρέπεται η τοποθέτηση φωτεινών επιγραφών 
και διαφημίσεων στα χαρακτηριζόμενα ως διατηρητέα κτί¬ 
ρια. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

7. Για οποιαδήποτε επέμβαση στο εξωτερικό και εσω¬ 
τερικό των διατηρητέων κτιρίων, καθώς και για την τοπο¬ 
θέτηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δήμοοιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 1995 

Με εντολή Υφυπουργού 
Ο Γ ενικός Γ ραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 



















